**Magicul crez**

*GeluOttawa*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Alergi prin iarba de nimeni cosită;

Înaltele,spinoasele,tulpini cu ciulini

Îți sfârtecă pulpele goale

Și te văd fericită.

Vreau să cred că doar din muzică

Cunoști ce-i tristețea.

Îngâni adierea din largul câmpiei;

Din bucium acoperi tunet de fulger

Ce spintecă-n noapte.

Și te arăți fermecată.

Vreau să cred că doar din filme

Cunoști ce-i tristețea.

Te furișezi la miez de noapte-n valea strâmtă;

Piatra-Lunii de pe fundul Hășdatei

Îți crestează tălpile goale

ȘI te simt bucuroasă.

Vreau să cred că doar din cărți

Cunoști ce-i tristețea.

Lasă sufletul să alerge, când obosită;

Lasă-l să îți ungă rănile ce le îmbraci

Și lasă-l să zâmbească

Când tu nu mai poți râde.

Vreau să cred să crezi

Că tristețea e suflet în liberă cădere.

Gelu Radulescu, Ottawa